CELEX: 62009CN0270
Language: et
Date: 2009-07-14 00:00:00
Title: Kohtuasi C-270/09: Eelotsusetaotlus, mille esitas Court of Session (Šotimaa), Edinburgh (Ühendkuningriik) 14. juulil 2009 — Macdonald Resort Limited versus The Commissioners for Her Majesty’s Revenue & Customs

7.11.2009   
            
            
               ET
            
            
               Euroopa Liidu Teataja
            
            
               C 267/26
            
         Eelotsusetaotlus, mille esitas Court of Session (Šotimaa), Edinburgh (Ühendkuningriik) 14. juulil 2009 — Macdonald Resort Limited versus The Commissioners for Her Majesty’s Revenue & Customs
   (Kohtuasi C-270/09)
   2009/C 267/48
   Kohtumenetluse keel: inglise
   
      Eelotsusetaotluse esitanud kohus
   
   Court of Session (Šotimaa), Edinburgh
   
      Põhikohtuasja pooled
   
   
      Apellant: Macdonald Resort Limited
   
      Vastustaja: The Commissioners for Her Majesty’s Revenue & Customs
   
      Eelotsuse küsimused
   
   
               1.
            
            
               Kas seda, kui MRL annab kooskõlas klubi põhikirja tingimuste ja nendega seotud lepingutega üle lepingulisi õigusi, mis annavad nende ostjale õiguse saada osakupunkte, mille eest saab igal aastal lunastada võimaluse kasutada puhkuseosaku alusel majutust MRL-i puhkusepaikades („osakupunktiõigused”), tuleb käsitleda kui:
               
                           a)
                        
                        
                           kinnisvara liisingut või rendileandmist kuuenda käibemaksudirektiivi artikli 13 B osa (nüüd direktiivi 2006/112 artikli 135 lõike 1 punkt 1) tähenduses; või
                        
                     
                           b)
                        
                        
                           klubi liikmelisuse andmist; või
                        
                     
                           c)
                        
                        
                           mingil muul viisil?
                        
                     
         
               2.
            
            
               Kas vastust esimesele küsimusele mõjutab see, et:
               
                           a)
                        
                        
                           mõnel juhul omandatakse nimetatud lepingulisi õigusi selle eest, et klient deponeerib MRL-i juures endale juba kuuluvaid õigusi, mis võimaldavad tal kasutada puhkuseosaku alusel majutust teatavas kohas ühe või mitme kindla nädala jooksul;
                        
                     
                           b)
                        
                        
                           klient võib igal aastal otsustada, et ta jätab sel aastal täielikult või osaliselt kasutamata enda õiguse saada osakupunkte mis tahes kasutamisõiguse eest ning selle asemel kasvatab oma õigusi järgmiseks aastaks või kasvatab kooskõlas vastava kava lepingutingimustega oma õigusi jooksvaks aastaks, „laenates” osakupunkte järgmise aasta osakupunktide saamise õiguse arvelt;
                        
                     
                           c)
                        
                        
                           majutusvarasse kuuluvate kinnisasjade koosseis võib pärast osakupunktiõiguste omandamist ja enne osakupunktide eest kinnisasja kasutamise õiguse lunastamist muutuda;
                        
                     
                           d)
                        
                        
                           vastava kava lepingutingimuste kohaselt võib teenuse osutaja muuta nende osakupunktide arvu, mida kliendil on õigus igal aastal saada;
                        
                     
                           e)
                        
                        
                           apellant võib eri aegadel korraldada osakuõiguspunktide valdajatele võimaluse osaleda organisatsioonivälises puhkuseosakuprogrammis;
                        
                     
                           f)
                        
                        
                           apellant võib eri aegadel korraldada osakuõiguspunktide valdajatele võimaluse vahetada osakupunkte majutuse vastu apellandi hallatavates hotellides või apellandi poolt pakutavate muude hüvede vastu?
                        
                     
         
               3.
            
            
               Kas eespool esimeses ja teises küsimuses kirjeldatud teenused, mida maksukohustuslane osutab,
               
                           a)
                        
                        
                           on „kinnisvaraga seotud teenused” kuuenda käibemaksudirektiivi artikli 9 lõike 2 punkti a (nüüd direktiivi 2006/112 artikkel 45) tähenduses?
                        
                     
                           b)
                        
                        
                           Kui vastus kolmanda küsimuse punktile a on jaatav: kuidas tuleb kindlaks määrata käibe tekkimise koht olukorras, kus klubi liikmed võivad teostada oma lepingulisi õigusi, kasutades puhkuseosaku alusel majutust rohkem kui ühes liikmesriigis ning teenuse osutamise ajal ei ole teada, millist majutust sel viisil kasutatakse?